Marco Odermatt

Marco Odermatt (født 8. oktober 1997) er en sveitsisk alpinist, som er olympisk mester i storslalåm, verdensmester i utfor og storslalåm og seks ganger juniorverdensmester.

Han vant storslalåm i junior-VM 2016 og tok fire individuelle gull og deltok på Sveits’ lag som tok gull i lagkonkurransen i junior-VM 2018.

Han representerte Sveits under VM i alpint 2019 i Åre, der han først endte på 12.-plass i super-G og senere 10.-plass i storslalåm.

Odermatt tok sin første pallplass i verdenscupen under storslalåmrennet i Kranjska Gora i 2018/19-sesongen, bak nordmennene Henrik Kristoffersen og Rasmus Windingstad.

Odermatt tok sin første verdenscupseier da han vant super-G i Beaver Creek 6. desember 2019.

Odermatt ble olympisk mester i storslalåm under vinter-OL 2022 i Beijing. Han vant verdenscupen sammenlagt sesongen 2021/22 og ble tildelt Skieur d’Or for denne sesongen.

I VM i alpint 2023 I Courchevel vant han både utfor og storslalåm.

Referanser

Eksterne lenker 
 

Sveitsiske alpinister
Olympiske mestere i alpint
Olympiske mestere for Sveits
Verdensmestere i alpint
Juniorverdensmestre i alpint
Deltakere for Sveits under VM i alpint 2019
Deltakere for Sveits under VM i alpint 2021
Deltakere for Sveits under Vinter-OL 2022
Alpinister under Vinter-OL 2022
Medaljevinnere under Vinter-OL 2022
Deltakere for Sveits under VM i alpint 2023